סאמר מקינטוש

**סאמר מקינטוש** (באנגלית: **Summer McIntosh**; נולדה ב-18 באוגוסט 2006) היא שחיינית קנדית, האלופה האולימפית, כוכבת השחייה באולימפיאדת פריז (2024) זוכת 4 מדליות, מהן 3 מדליות זהב, במשחים ל-200 מטר מעורב אישי, 400 מטר מעורב אישי ו-200 מטר פרפר וכוכבת השחייה באליפות העולם בסינגפור 2025 זוכת 5 מדליות אישיות, מהן 4 מדליות זהב, במשחים ל-400 מטר חופשי, 200 מטר מעורב אישי, 400 מטר מעורב אישי ו-200 מטר פרפר. במהלך הקריירה היא זכתה ב-13 מדליות באליפויות עולם, מהן 8 מדליות זהב אישיות, 1 כסף ו-4 ארד. 

3 פעמים אלופת עולם (2022, 2023 ו-2025) ושיאנית העולם במשחה ל-400 מטר מעורב אישי. סגנית אלופה אולימפית (פריז 2024), אלופת העולם (סינגפור 2025), סגנית אלופת עולם (בודפשט 2022) ושיאנית העולם במשחה ל-400 מטר חופשי. אלופת עולם (2025) ושיאנית העולם במשחה ל-200 מטר מעורב אישי ו-3 פעמים אלופת עולם (2022, 2023 ו-2025) במשחה ל-200 מטר פרפר.

בשנים 2024 ו-2025 זכתה בתואר שחיינית השנה בעולם.

## ביוגרפיה
מקינטוש נולדה וגדלה בטורונטו, אונטריו. אמא שלה, ג'יל הורסטד, שחיינית אולימפית קנדית זוכת מדליית ארד במשחקי חבר העמים במשחה ל-200 מטר פרפר (1986). אחותה הבכורה (ילידת 2005), ברוק, היא מחליקה אמנותית על קרח בזוגות, סגנית אלופת קנדה (2023) וזוכת מדליית ארד באליפות העולם לנוער (טאלין 2022). בשנת 2023 היא החלה להתאמן בסרסוטה, פלורידה, ארצות הברית.

### 2021
#### מקום רביעי באולימפיאדה
בתחרות שנערכה במאי 2021 קבעה מקינטוש במשחה ל-400 מטר חופשי שיא אישי חדש של 4:05.13 דקות והתוצאה הטובה ביותר בעולם לגיל 14. במבחנים הקנדים לאולימפיאדת טוקיו (2020) שנערכו בטורונטו היא קבעה במשחה ל-200 מטר חפשי שיא איש חדש של 1:56.19 דקות והתוצאה הטובה ביותר בעולם לגיל 14 ובכך הייתה לספורטאית הצעירה ביותר במשלחת הקנדית לאולימפיאדה. במשחקים האולימפיים עצמם היא סיימה במקום רביעי במשחה ל-400 מטר חופשי בשיא קנדה חדש של 4:02.42 דקות, כבר בשלב המוקדמות היא קבעה שיא קנדה חדש של 4:02.72 דקות. נוסף לכך, היא סיימה במקום תשיעי במשחה ל-200 מטר חופשי בתוצאה של 1:56.82 דקות, בשלב המוקדמות היא קבעה שיא אישי חדש של 1:56.11 דקות ועלתה לשלב חצי הגמר מהמקום החמישי, במקום 11 במשחה ל-800 מטר חופשי בשיא אישי חדש של 8:25.04 דקות ובמקום רביעי במשחה שליחות 4x200 מטר חופשי בשיא קנדה חדש של 7:43.77 דקות, כשחיינית ראשונה היא קבעה שיא אישי חדש של 1:55.74 דקות.

#### מדליית זהב באליפות עולם (בריכת 25 מטר)
באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה היא זכתה ב-3 מדליות, 1 זהב ו-2 כסף. מדליית זהב במשחה שליחות 4x200 מטר חופשי, ביחד עם קיילה סנצ'ז, קטרין סברד ורבקה סמית' בתוצאה של 7:32.96 דקות, לפני ארצות הברית 7:36.53 דקות וסין (7:39.92 דקות), כשחיינית ראשונה היא קבעה תוצאה של 1:54.30 דקות. מדליות כסף, במחשה ל-400 מטר חופשי בתוצאה של 3:57.87 דקות, אחרי לי בינגג'יה מסין (3:55.83 דקות) ולפני שיבון הוהי מהונג קונג (3:58.12 דקות). היא זכתה במדליית כסף נוספת במשחה שליחות 4x100 מטר מעורב לאחר ששחתה בשלב המוקדמות את סגנון החופשי. נוסף לכך, היא סיימה במקום חמישי במשחה ל-200 מטר חופשי בתוצאה של 1:53.65 דקות. היא השתתפה בשלב המוקדמות במשחה ל-800 מטר חופשי לאחר שסיימה שנייה בשיא לאומי חדש של 8:13.37 דקות, אך פרשה משלב הגמר.

### 2022
במבחנים הקנדים לאליפות העולם שנערכו ב-4 במרץ 2022 היא ניצחה ב-4 משחים. במשחה ל-400 מטר מעורב אישי היא קבעה שיא קנדה חדש של 4:29.12 דקות, התוצאה השלישית בטיבה בכל הזמנים ותוצאת השנה בעולם. יתר המשחים בהם היא ניצחה, 200 מטר חופשי (1:55.39 דקות), 400 מטר חופשי בשיא קנדה חדש של 4:01.59 דקות ו-200 מטר פרפר (2:05.81 דקות).

#### אלופת עולם
באליפות העולם עצמה שנערכה בודפשט, הונגריה ביוני היא זכתה ב-4 מדליות, 2 זהב, 1 כסף ו-1 ארד. מדליות זהב במשחה ל-200 מטר פרפר בתוצאה של 2:05.20 דקות, לפני האלי פליקינר מארצות הברית (2:06.08 דקות) וג'אנג יופיי מסין (2:06.32 דקות) ובמשחה ל-400 מטר מעורב אישי בתוצאה של 4:32.04 דקות, לפני קייטי גריימס (4:32.67 דקות) ואמה ואיינט (4:36.00 דקות), שתיהן מארצות הברית. מדליית כסף במשחה ל-400 מטר חופשי בשיא קנדה חדש של 3:59.39 דקות, אחרי קייטי לדקי שקבעה שיא אליפות חדש של 3:58.15 דקות ולפני ליה סמית' (4:02.08 דקות), שתיהן מארצות הברית ומדליית ארד במשחה שליחות 4x200 מטר חופשי ביחד עם קיילה סאנצז', טיילור ראק ופני אולקסיאק בתוצאה של 7:44.76 דקות, כשחיינית ראשונה היא קבעה שיא עולם חדש לנערות של 1:54.79 דקות.

### 2023
#### שיאנית עולם
בתחרות שנערכה בטורונטו בסוף מרץ 2023 קבעה מקינטוש במשחים ל-400 מטר חופשי שיא עולם חדש של 3:56.08 דקות, שיפור לשיא העולם בן 10 חודשים של אריארן טיטמוס מאוסטרליה (3:56.40 דקות) וכן במשחה ל-400 מטר מעורב אישי שיא עולם חדש נוסף של 4:25.87 דקות, שיפור לשיא העולם בן 9 השנים של קטינקה הוסו מהונגריה (4:26.36 דקות). נוסף לכך, היא קבעה במשחה ל-200 מטר פרפר שיא קנדה חדש של 2:04.70 דקות ובמשחה ל-200 מטר חופשי שיא קנדה חדש של 1:53.91 דקות.

באליפות העולם שנערכה בפוקואוקה, יפן ביולי 2023 היא זכתה ב-4 מדליות, 2 זהב ו-2 ארד. מדליות זהב במשחה ל-200 מטר פרפר בתוצאה של 2:04.06 דקות, לפני אליזבת דקרס מאוסטרליה (2:05.46 דקות) ורגן סמית' מארצות הברית (2:06.78 דקות) ובמשחה ל-400 מטר מעורב אישי בשיא אליפות חדש של 4:27.11 דקות, לפני קייטי גריימס מארצות הברית (4:31.41 דקות) וג'נה פורסטר מאוסטרליה (4:32.30 דקות), ובכך הגנה על שני תואריה. מדליות ארד במשחה ל-200 מטר חופשי בשיא לאומי ושיא עולם חדש לנערות של 1:53.65 דקות, אחרי מולי אוקלהן שקבעה שיא עולם חדש של 1:52.85 דקות ואריארן טיטמוס (1:53.01 דקות), שתיהן מאוסטרליה ובמשחה שליחות 4x100 מטר מעורב בתוצאה של 3:54.12 דקות, אחרי ארצות הברית (3:52.08 דקות) ואוסטרליה (3:53.37 דקות), כשחיינית רביעית היא קבעה ב"זינוק שליחות" תוצאה של 53.48 שניות. נוסף לכך, היא סיימה במקום רביעי במשחה ל-400 מטר חופשי בתוצאה של 3:59.94 דקות, אחרי אריארן טיטמוס שניצחה משחה זה ושברה למקינטוש את שיא העולם והעמידה אותו על תוצאה של 3:55.38 דקות, במקום חמישי במשחה שליחות 4x200 מטר חופשי בתוצאה של 7:49.98 דקות, כשחיינית שנייה היא שחתה ב"זינוק שליחות" תוצאה של 1:53.97 דקות ובמקום שביעי במשחה שליחות 4x100 מטר חופשי בתוצאה של 3:36.62 דקות כשחיינית ראשונה היא שחתה תוצאה של 54.99 שניות.

### 2024
במבחנים הקנדיים לאולימפיאדת פריז שנערכו בטורונטו ב-16 במאי 2024 היא קבעה במשחה ל-400 מטר מעורב שיא עולם חדש של 4:24.38 דקות.
#### כוכבת השחייה באולימפיאדת פריז
באולימפיאדת פריז שנערכה בסוף יולי תחילת אוגוסט 2024 זכתה ב-4 מדליות, 3 זהב ו-1 כסף. מדליות זהב במשחה ל-200 מטר פרפר בשיא אולימפי חדש של 2:03.03 דקות, לפני רגן סמית' (2:03.84 דקות) וג'אנג יופיי (2:05.09 דקות), במשחה ל-200 מטר מעורב אישי	בשיא אולימפי חדש של 2:06.56 דקות, לפני קייט דאגלס מארצות הברית (2:06.92 דקות) וקיילי מקיואן מאוסטרליה (2:08.08 דקות) ובמשחה ל-400 מטר מעורב אישי בתוצאה של 4:27.71 דקות, לפני קייטי גריימס (4:33.40 דקות) ואמה ואיינט (4:34.93 דקות), שתיהן מארצות הברית. מדליית כסף במשחה ל-400 מטר חופשי בתוצאה של 3:58.37 דקות, אחרי אריארן טיטמוס (3:57.49 דקות) ולפני קייטי לדקי (4:00.86 דקות). נוסף לכך, היא סיימה 3 פעמים במקום רביעי במשחה שליחות 4x100 מרט חופשי בתוצאה של 3:32.99 דקות, כשחיינית שלישית היא שחתה ב"זינוק שליחות" תוצאה של 53.22 שניות, במשחה שליחות 4x200 מטר חופשי בתוצאה של 7:46:05 דקות, כשחיינית שלישית היא שחתה ב"זינוק שליחות" תוצאה של 1:53.97 דקות ובמשחה שליחות 4x100 מטר מעורב בתוצאה של 3:53.91 דקות, כשחיינית רביעית היא שחתה ב"זינוק שליחות" תוצאה של 53.29 שניות. מקינטוש נבחרה, יחד עם האתלט אית'ן קצברג, לשאת את דגל קנדה בטקס הסיום של האולימפיאדה.

### 2025
#### שלושה שיאי עולם חדשים
במבחנים הקנדיים לאליפות העולם שנערכו בויקטוריה ב-7 ביוני 2025 היא קבעה שלושה שיאי עולם חדשים, במשחה ל-400 מטר חופשי שיא עולם חדש של 3:54.18 דקות, שיפור לשיא בן השנתיים של אריארן טיטמוס (3:55.38 דקות), במשחה ל-200 מטר מעורב אישי שיא עולם חדש של 2:05.70 דקות, שיפור לשיא העולם הוותיק בן 10 השנים של קטינקה הוסו מהונגריה (2:06.12 דקות) ובמשחה ל-400 מטר מעורב אישי בתוצאה של 4:23.65 דקות. נוסף לכך, היא ניצחה במשחה ל-800 מטר חופשי בשיא לאומי חדש והתוצאה השנייה בטיבה בעולם של 8:05.07 דקות, לאחר קיזוז של כ-6 שניות משיאה הלאומי ובמשחה ל-200 מטר פרפר בשיא לאומי חדש והתוצאה השנייה בטיבה בעולם של 2:02.26 דקות.
#### כוכבת אליפות העולם
באליפות העולם שנערכה בסינגפור בסוף יולי תחילת אוגוסט 2025 היא זכתה ב-5 מדליות אישיות, מהן 4 זהב ו-1 ארד. מדליות זהב במשחה ל-400 מטר חופשי בתוצאה של 3:56.26 דקות, לפני לי בינגג'יה (3:58.21 דקות) וקייטי לדקי (3:58.49 דקות), במשחה ל-200 מטר פרפר בשיא אליפות ושיא קנדה חדש של 2:01.99 דקות, לפני רגן סמית' (2:04.99 דקות) ואליזבת דקרס (2:06.12 דקות), במשחה ל-200 מטר מעורב אישי בתוצאה של 2:06.69 דקות, לפני אלכס וולש מארצות הברית (2:08.58 דקות) ומרי-סופי הארווי מקנדה (2:09.15 דקות) ובמשחה ל-400 מטר מעורב אישי בשיא אליפות חדש של 4:25.78 דקות, לפני ג'נה פורסטר ומיו נריטה מיפן (4:33.26 דקות). מדליית ארד במשחה ל-800 מטר חופשי בתוצאה של 8:07.29 דקות, אחרי קייטי לדקי שקבעה שיא אליפות חדש של 8:05.62 דקות ולני פליסטר מאוסטרליה (8:05.98 דקות). נוסף לכך, היא סיימה במקום חמישי במשחה שליחות 4x100 מטר מעורב בתוצאה של 3:55.63 דקות, כשחיינית שלישית היא שחתה ב"זינוק שליחות" את סנגון הפרפר בתוצאה של 57.35 שניות.

## תארים והישגים
בשנים 2024 ו-2025 זכתה בתואר שחיינית השנה בעולם.

## שיאים אישיים
### בריכה אולימפית
* 200 מטר חופשי: 1:53.65 דקות (2023), שיא קנדה, שיא עולם לנערות
* 400 מטר חופשי: 3:54.18 דקות (2025), **[[שיאי עולם בשחייה|שיא עולם]]**
* 800 מטר חופשי: 8:05.07 דקות (2025), שיא קנדה
* 1500 מטר חופשי: 16:15.19 דקות (2021)
* 100 מטר פרפר: 57.19 שניות (2024)
* 200 מטר פרפר: 2:01.99 דקות (2025), שיא קנדה
* 200 מטר גב: 2:06.81 דקות (2023)
* 200 מטר מעורב אישי: 2:05.70 דקות (2025), **[[שיאי עולם בשחייה|שיא עולם]]**
* 400 מטר מעורב אישי: 4:23.65 דקות (2025), **[[שיאי עולם בשחייה|שיא עולם]]**

### בריכת 25 מטר
* 200 מטר חופשי: 1:52.63 דקות (2022)
* 400 מטר חופשי: 3:50.25 דקות (2024), **[[שיאי עולם בשחייה#בריכת 25 מטר|שיא עולם]]**
* 800 מטר חופשי: 8:07.12 דקות (2022), שיא קנדה
* 200 מטר פרפר: 2:03.40 דקות (2022)
* 200 מטר גב: 2:02.85 דקות (2022)
* 200 מטר מעורב אישי: 2:06.57 דקות (2022)
* 400 מטר מעורב אישי: 4:21.49 דקות (2022), שיא קנדה

## ראו גם

* התפתחות שיא העולם במשחה ל-400 מטר חופשי
*  (ויקיפדיה באנגלית)
*  (ויקיפדיה באנגלית)

## קישורים חיצוניים

* 

* 

קטגוריה:שחייניות חופשי
קטגוריה:שחייניות פרפר
קטגוריה:שחייניות מעורב אישי
קטגוריה:שחייניות אולימפיות קנדיות
קטגוריה:אלופות עולם בשחייה
קטגוריה:שיאניות עולם בשחייה
קטגוריה:אלופות אולימפיות: שחייניות
קטגוריה:זוכות מדליית כסף אולימפית: שחייה
קטגוריה:שחייניות קנדיות באולימפיאדת טוקיו (2020)
קטגוריה:שחייניות קנדיות באולימפיאדת פריז (2024)
קטגוריה:אישים שהופיעו ברשימת טיים 100 נקסט
קטגוריה:קנדים שנולדו ב-2006